OzLabs/hebrew-wiki-articles huggingface dataset:
איימן אגבאריה

איימן אגבאריה (נולד ב-1968 באום אל-פחם) הוא משורר, מחזאי ומרצה פלסטיני. הוא חבר סגל במכון מנדל למנהיגות ומרצה באוניברסיטת חיפה. מנהיג חינוכי וחברתי בחברה הערבית בישראל וחבר בוועדות חינוך ובמועצה הפדגוגית העליונה הערבית. פרסם שירים מחזות קצרים ומאמרים רבים בענייני חינוך ערבי.

==ביוגרפיה==
אגבאריה נולד באום אל-פחם ב-1968. למד בבית הספר התיכון האורתודוקסי הערבי בחיפה. כבר מצעירותו עסק בכתיבת שירה, מחזות ומאמרים בערבית.
הוא סיים שני תוארי מוסמך בפיתוח בינלאומי ושינוי חברתי ובקרמינולוגיה באוניברסיטת קלארק בארצות הברית ובאוניברסיטה העברית בירושלים. קיבל תואר דוקטור כפול, בלימודי מדיניות חינוך בינלאומי והשוואתי באוניברסיטת המדינה של פנסילבניה.

==התמחותו==
אגבאריה שימש בתפקידים בכירים בחברה למתנ"סים, בשתיל - הקרן החדשה לישראל ובמכללה האקדמית בית ברל, בה עמד במשך חמש שנים בראש התוכנית לחינוך בלתי פורמלי לסטודנטים ערבים. הוא שימש יועץ בכיר לוועדת המעקב לענייני חינוך ערבי וחבר בוועדת המקצוע ללימודי האזרחות של משרד החינוך, ממנה התפטר ב-2010 בעקבות חילוקי דעות עם יו"ר הוועדה. אגבאריה כיהן כחבר מייסד שותף בארגון דראסאת. מתמחה בחינוך בקרב מיעוטים אתניים ודתיים וחוקר סוגיות של מדיניות ופדגוגיה בחינוך לאזרחות, חינוך אסלאמי, והכשרת מורים.

==כתביו==
===משורר===
* קובץ שיריו מפוזר... בבקשה אל תאספו אותי ראה אור בערבית בשנת 1997. שיריו הרבים תורגמו לאנגלית, לגרמנית, לצרפתית, לאלבנית, לספרדית ולעברית.
* חובות אבודים: שירים. תל אביב, הוצאת הקיבוץ המאוחד תש"ף 2019.

===מחזאי===
כמה ממחזותיו הועלו על בימות התיאטרון. "האוטובוס" אותו ביים פואד עווד בפסטיבל עכו לתיאטרון אחר, בתקופת ניהול הפסטיבל בידי עתי ציטרון, בשנת 2002. "הלבן שבעין", בתיאטרון אל-מידאן בחיפה בשנת 2005, וכן המחזה "שמש אל תלכי" בתיאטרון הפרינג' אשר בנצרת.

==לקריאה נוספת==
* לגו שיר מפי עטו, בכתב העת הליקון, במסגרת פסטיבל השירה הבינלאומי ה-11,"שער", "המשוררים והשירים", סתיו 2011, באולם תיאטרון בית הגפן, חיפה, עמוד 7 בחוברת.

==קישורים חיצוניים==

* [http://www.mandelfoundation.org/MandelCMS/Staff/Ayman+K.+Agbaria_Staff.htm איימן אגבאריה] באתר מכון מנדל למנהיגות
* [http://edu.haifa.ac.il/messages.php?new=6797 ד"ר אימן אגבאריה בין 50 האנשים המשפיעים על החינוך בישראל], הפקולטה לחינוך, אוניברסיטת חיפה

==הערות שוליים==

קטגוריה:משוררים ישראלים
קטגוריה:משוררים ערבים ישראלים
קטגוריה:מחזאים ישראלים
קטגוריה:מחזאים ערבים
קטגוריה:אנשי חינוך ישראלים
קטגוריה:בוגרי בית ספר אורתודוקסי ערבי
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת קלארק
קטגוריה:בעלי תואר דוקטור מאוניברסיטת המדינה של פנסילבניה
קטגוריה:אום אל-פחם: אישים
קטגוריה:ישראלים שנולדו ב-1968
מרדכי ציפין

מרדכי ציפין (Zippin; נולד בחיפה ב-1937) הוא פרופסור אמריטוס למתמטיקה באוניברסיטה העברית בירושלים. נושא התמחותו הוא תורת מרחבי בנך.

==ביוגרפיה==

ציפין השלים דוקטורט ב-1968 באוניברסיטה העברית בהנחיית אריה דבורצקי ויורם לינדנשטראוס בנושא "על בסיסים במרחבי בנך" (יצא לאור כספר). לאחר מכן החל ללמד באוניברסיטת קליפורניה בברקלי ובאוניברסיטת המדינה של אוהיו. ב-1971 התמנה למרצה באוניברסיטה העברית, ב-1976 לפרופסור חבר וב-1989 לפרופסור מן המניין. ב-2005 פרש לגמלאות.

==קישורים חיצוניים==

* [http://www.huji.ac.il/dataj/controller/ihoker/MOP-STAFF_LINK?sno=470526&Save_t= דף מרצה באתר האוניברסיטה]

קטגוריה:מתמטיקאים יהודים
קטגוריה:מתמטיקאים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מתמטיקה
קטגוריה:ישראלים שנולדו ב-1937
פקודת בתי הסוהר

פקודת בתי הסוהר היא פקודה המסדירה את פעולתם של בתי הסוהר בישראל.

הפקודה נחקקה על ידי שלטונות המנדט הבריטי ב-1946 ועובדה לנוסח חדש ב-1971. הנוסח המנדטורי תוקן תשע פעמים בטרם עובד לנוסח חדש. הנוסח החדש תוקן, נכון לשנת 2019, 54 פעמים נוספות.

==פרקי הפקודה==
 בפקודה הוא פרק הפרשנות.

 הוא פרק האסירים. הפרק כולל הוראות הנוגעות לחובותיהם ולזכויותיהם של אסירים, ולהתנהלות כלפיהם בבתי הסוהר: קבלת האסירים וכליאתם; משמורת אסירים והעברתם; החזקה בהפרדה; הבאת אסיר לבית משפט; עבודת אסירים; חופשות; חפצים אסורים וקשר עם החוץ; הוראות בדבר אסירים שנידונו למיתה; משמעת; עתירות אסירים; שחרור ושחרור מנהלי. בשנת 2015 נוסף לפרק זה שכותרתו "מניעת נזקים בריאותיים לאסיר שובת רעב", המתיר הזנה בכפייה של אסיר שובת רעב שיש סכנה חמורה לבריאותו.

 הוא פרק בתי הסוהר. הפרק כולל הוראות הנוגעות להקמת בתי סוהר ומבנה שירות בתי הסוהר: הקמת בתי סוהר; מבקרים רשמיים בבתי הסוהר; רופאים בבתי הסוהר; ארגון השירות (ובכלל זה מינוי נציב בתי הסוהר והסוהרים); גיוס ושחרור סוהרים; סמכויות הסוהרים; איסורים על סוהרים; דין משמעתי בשירות בתי הסוהר; בירור קבילות סוהרים.

בשנת 2002 נחקק , שהסמיך את שירות בתי הסוהר לנהל מקומות משמורת לעובדים זרים ולשוהים בלתי חוקיים, שבהם יועסקו מאבטחים שאינם סוהרים. הפרק נחקק כהוראת שעה שפקעה ב-2004.

בשנת 2004 נחקק , שאפשר את הקמתו של בית סוהר בניהול פרטי. ב-2009 פסק בית המשפט העליון בבג"ץ הפרטת בתי הסוהר כי ניהול בית סוהר בידי גורמים פרטיים אינו חוקתי, שכן עצם העברת הסמכות לכלוא לידי גורם פרטי המפיק רווח מכך מהווה פגיעה בזכות החוקתית לחירות, כמו גם בזכות החוקתית לכבוד. משכך, נקבע כי הפרק בטל.

 כולל הוראות שונות, בין היתר בנוגע להיעדר יחסי עובד-מעביד בשירות בתי הסוהר, איסור התארגנות, הוראת עונשין כללית, סמכות הנציב להקים ועדת חקירה וסמכות השר לביטחון הפנים להתקין תקנות.

==קישורים חיצוניים==

* 

==הערות שוליים==

בתי הסוהר
קטגוריה:שירות בתי הסוהר
קטגוריה:1946 בארץ ישראל
קטגוריה:1971 בישראל
בועז קלרטג

בועז קלרטג (נולד ב-25 באפריל 1978) הוא פרופסור למתמטיקה במכון ויצמן למדע. זוכה פרס ארדש (2010).

בשנת 1996 זכה במדליית כסף באולימפיאדת המתמטיקה הבינלאומית. בשנת 1997 קיבל תואר ראשון במתמטיקה ומדעי המחשב, ובשנת 2000 קיבל תואר שני במתמטיקה, שניהם מאוניברסיטת תל אביב.

קלרטג השלים דוקטורט באוניברסיטת תל אביב בשנת 2004 אודות "נושאים בגאומטריה קמורה אסימפטוטית" בהנחיית ויטלי מילמן. לאחר פוסט דוקטורט במכון למחקר מתקדם בפרינסטון הצטרף לסגל אוניברסיטת תל אביב. בשנת 2009 מונה לפרופסור חבר ובשנת 2011 קודם לדרגת פרופסור מן המניין. תחומי מחקרו הם אנליזה וקמירות.

בשנת 2008 זכה בפרס האיגוד המתמטי האירופי (EMS) אשר מוענק לחוקרים צעירים עד גיל 35 על תרומה יוצאת דופן למתמטיקה ובפרס סאלם יחד עם אסף נאור. בשנת 2010 זכה בפרס ארדש. ב-2009 נכלל ברשימת 40 הצעירים המבטיחים של מגזין דה מרקר. ב-2016 עבר למכון ויצמן. 

נשוי ואב לשלושה ילדים.

==קישורים חיצוניים==

* [https://www.weizmann.ac.il/math/klartag/home בועז קלרטג], באתר של מכון ויצמן
* [http://www.claymath.org/people/boaz-klartag בועז קלרטג], באתר של מכון קליי
* [http://www.math.tau.ac.il/~klartagb/papers/hebrew_klartag.pdf תקציר עבודת הדוקטורט] 

==הערות שוליים==

קטגוריה:מתמטיקאים ישראלים
קטגוריה:זוכי פרס ארדש
קטגוריה:סגל אוניברסיטת תל אביב: מתמטיקה ומדעי המחשב
קטגוריה:סגל מכון ויצמן למדע: מתמטיקה ומדעי המחשב
קטגוריה:זוכי פרס חיים נסיהו במתמטיקה
קטגוריה:בוגרי תיכון אוסטרובסקי
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1978
מבנה כימי

[[אלכסנדר בוטלרוב. פיתח לראשונה את תאוריית המבנים הכימיים.]]
מבנים כימיים הוא כינוי לשלושה סוגי מבנה של מולקולות, שהם קונפיגורציה אלקטרונית, מבנה גבישי ומבנה מולקולרי. 

*המבנה המולקולרי, הוא תיאור מרחבי פשוט של האטומים במולקולות של חומרים שונים, ותיאורם של קשרים כימיים הקושרים מולקולות ואטומים זה לזה. המבנה המולקולרי יכול לתאר מרחבית חומרים פשוטים מאוד, כגון חמצן דיאטומי או חנקן פשוט, עד למבנים מורכבים ביותר, דוגמת חלבונים ו-DNA. מבנה מולקולרי מיוצג בעזרת נוסחת מבנה. 
*המבנה האלקטרוני מתאר מרחבית אורביטלים מולקולריים בתוך מולקולה או חומר פשוט. 
*המבנה הגבישי מתאר מרחבית אטומים, מולקולות ואורביטלים מולקולריים בגביש, שהוא חומר מושלם וסימטרי, השכיח מאוד בטבע.

תאוריית המבנה הכימי פותחה לראשונה על ידי הכימאי הרוסי אלכסנדר בוטלרוב, אשר קבע כי מבנים כימיקלים ותרכובות כימיות אינם מקבץ אקראי של אטומים, אלא מבנים עם סדר מוגדר הנקבע על-פי ערכיות האטומים.

==ראו גם==
*עקרון האיסור של פאולי

==קישורים חיצוניים==

*
קטגוריה:כימיה
קטגוריה:כימיה אנליטית
אלכסנדר בוטלרוב

אלכסנדר מיקהאילוביץ' בוטלרוב (ברוסית: Алекса́ндр Миха́йлович Бу́тлеров, 15 בספטמבר 1828, צ'יסטופול - 17 באוגוסט 1886) היה כימאי רוסי. בוטלרוב היה אחד הכימאים המשפיעים ביותר בתולדות תאוריות המבנים הכימיים (1857–1861), הכימאי הראשון אשר שילב קשרים כפולים בנוסחאות מבניות, מגלה ההקסמת'ילנטטראמין (1859) ומגלה התגובה הפורסימאית.

אלכסנדר בולטרוב למד באוניברסיטת קאזאן ולאחר סיום הלימודים בשנת 1849 החל ללמד בה. הוא התקדם גם במסלול המדעי והתמנה לפרופסור וגם במסלול הניהולי ובשנת 1860 התמנה לרקטור של האוניברסיטה. בהמשך הוא עבר לסנקט פטרבורג.

בשנת 1874 הוא נבחר לחבר באקדמיה הרוסית למדעים.
<center><gallery>
קובץ:Stamp of USSR 1629g.jpg|אלכסנדר בוטלרוב בבול דואר של ברית המועצות, 1951
</gallery></center>

==תלמידיו==
*ולדימיר מרקובניקוב
*אלכסנדר זאיצב

==קישורים חיצוניים==

* 

קטגוריה:ממציאים רוסים
קטגוריה:כימאים רוסים
קטגוריה:רוסים שנולדו ב-1828
קטגוריה:רוסים שנפטרו ב-1886
בית הכנסת תפארת ישראל (ביצ'ווד)

תפארת ישראל (באנגלית: Temple Tifereth-Israel) הוא בית כנסת רפורמי בביצ'ווד, אוהיו, פרבר של קליבלנד בארצות הברית. הוקם בשנת 1850 ונמנה עם הקהילות המייסדות של 'איחוד הקהילות העבריות האמריקניות', כיום האיחוד ליהדות רפורמית בארצות הברית. נמצא בשדרות שייקר בביצ'ווד. מושבו הקודם היה בקליבלנד, ברובע האוניברסיטאי המשמש עדיין לאירועים מיוחדים ולטקסי מעבר של בני הקהילה.

במשך 46 שנה (1917–1963) הונהגה הקהילה על ידי הרב אבא הילל סילבר ובית הכנסת נודע כ"של סילבר". כעת הוא פועל כאחד מתוך מספר מרכזים של הקהילה, עם בית ספר ושרותי דת. הוא כולל ספרייה ומוזיאון, כמו כן כמה חדרי תפילה ואולמות תפילה. בבית הכנסת מתקיימים טקסי בר מצווה ושיעורים. בפרברים המזרחיים של קליבלנד קיימת קהילה יהודית פעילה מאוד ולכן מספר חברי קהילת תפארת ישראל, חברים בה יותר מ-1,500 בתי-אב, הולך וגדל.

בסמוך לבית הכנסת (ה"טמפל") בביצ'ווד שוכן המוזיאון למורשת יהודית ע"ש מאלץ והוא מאכסן חלק מאוסף מוזיאון בית-הכנסת.

הקהילה היהודית מהווה כ-89.5% מהאוכלוסייה הכללית בביצ'ווד.

==קישורים חיצוניים==
*[http://www.ttti.org/ The Temple Tifereth-Israel דף הבית של תפארת ישראל, ביצ'ווד]
*[http://www.clevelandjewishhistory.net/silver/ הרב אבא הילל סילבר]
*[http://www.clevelandjewishhistory.net/silver/temple.html תולדות בית הכנסת]

תפארת ישראל (ביצ'ווד)
קטגוריה:אוהיו: מבנים
תפארת ישראל (ביצ'ווד)
J.Viewz

J.Viewz הוא פרויקט מוזיקלי מז'אנר המוזיקה אלקטרונית שהחל את פעילותו בשנת 2005. מקים ויוצר הפרויקט הוא יונתן דגן הישראלי, המארח חברים ויוצרים נוספים בפרויקט. 
הפרויקט פועל מברוקלין, ניו יורק שבארצות הברית.

בתחילת דצמבר 2011, פורסם כי אלבומו השני של ההרכב, Rivers and Homes, מועמד בטקס פרסי גראמי בקטגוריית "עטיפת האלבום הטובה ביותר". את עטיפת האלבום עיצב דגן בעצמו. האלבום הפסיד בקטגוריה ללהקה ארקייד פייר, אך זכה לחשיפה בינלאומית גדולה.

== שירים בולטים ==
* Salty Air
* Oh, Something's Quiet (עם Kelli Scarr)
* Smooth Criminal (גרסת כיסוי למייקל ג'קסון)
* Muse Breaks (זכה להכרה רבה כאשר אינפקטד מאשרום ביצעו גרסת רמיקס לשיר זה)

== קליפים ==
הפרויקט בולט בקליפים העוצמתיים ומלאי הרגש שלו. לדוגמה, בקליפ לשיר Smooth Criminal של מייקל ג'קסון, הם מציגים בחור אשר נותן לבחורה בבר סם אונס. צפייה בקליפ בולט אחר שלהם, Oh, Something's Quiet, ביוטיוב, מוגבלת לגילאי 18 ומעלה.

== דיסקוגרפיה ==
* 2005: Muse Breaks
* 2008: EP The Besides
* 2011: Rivers and Homes

==קישורים חיצוניים==
* 

* 
* 
* 

== הערות שוליים ==

קטגוריה:הרכבי מוזיקה אלקטרונית ישראלים
קטגוריה:רמיקסרים
קטגוריה:אמריקאים שנולדו ב-1982
עידית לוגיסטיקת מזון

עידית לוגיסטיקת מזון היא חברת הסעדה מקבוצת רשת מלונות דן. החברה נוסדה במסגרת מיזם "קשת טעמים", תחום פעילותה העיקרי היה הספקת שירותי מזון ל-26 בסיסים של צה"ל, במסגרת הפרטת מערך ההסעדה בחלק מן הבסיסים.

החברה הוקמה בשנת 2007 והחלה את פעילותה בעקבות זכייתה במכרז של צה"ל להפרטת מערך ההסעדה. במסגרת פעילות החברה, היא מספקת את שירותי ההסעדה באמצעות ארבעה-עשר מטבחים לכ-100 חדרי אוכל ב-26 בסיסים. החברה מספקת כ-35,000 ארוחות מלאות מדי יום לבסיסי צה"ל, ללקוחות הייטק, תעשייה ותקשורת. החברה מעסיקה באתריה השונים כ-600 עובדים.

בנוסף לשירותי ההסעדה לצה"ל, פועלת החברה גם ב ומספקת שירותי הסעדה לחברות וארגונים, וכן לאירועים פרטיים ועסקיים. 
בבעלות החברה 90% חברת בת "טיב וטעים", חברת הסעדה בוטיק המספקת שירותי הסעדה בעיקר במגזר העסקי הפרטי. לחברה מטבח מרכזי בטירת הכרמל המספק ארוחות לכל קבוצת ההסעדה של עידית.

==קישורים חיצוניים==
* 

קטגוריה:שירותי אירוח ואוכל
קטגוריה:חברות ישראליות
קטגוריה:אור יהודה: חברות
קטגוריה:מלונות דן
קטגוריה:מפעלי פדרמן
סיפורו של הנזיר

סיפורו של הנזיר (באנגלית: The Monk's Tale) הוא אחד מסיפורי קנטרברי שכתב ג'פרי צ'וסר בשלהי המאה ה-14.
ג'פרי צ'וסר

הסיפור מגיע מיד לאחר הסיפור על מליבאוס, סמוך לסוף המסע, קרוב לעיר רוצ'סטר. למעשה אין זה סיפור אלא סדרת דרשות היסטוריות קצרות על דמויות היסטוריות שהמוטו המשותף להם הוא:

הנזיר מקדים עוד ומתנצל שהאירועים אינם מסודרים על פי סדרם ההיסטורי אלא על פי הסדר בו עלו ברוחו.

הסיפורים הם אודות הדמויות הבאות:
* הילל בן שחר הוא לוציפר המלאך שנפל
* אדם הראשון
* שמשון הגיבור
* הרקולס
* נבוכדנצר
* בלשצר, המלך האחרון של בבל
* זנוביה, מלכת תדמור שנפלה בשבי הקיסר אורליאנוס (270 לספירה)
* פדרו, מלך קסטיליה (1350–1369), נרצח על ידי אחיו דון אנריקו
* פייר, מלך קפריסין הוא פייר דה לוסיניאן, מלך בממלכת קפריסין ומלך ירושלים בשנים 1358–1369, נרצח על ידי אציליו
* ברנבאו ויסקונטי, שליט מילאנו (1354-1385), נכלא ונרצח על ידי בן-אחיו (וחתנו) ג'אן גלאצו ויסקונטי
* אוגולינו מפיזה, נסיך פיזה (1220-1289), מוזכר גם על ידי דנטה ב"הקומדיה האלוהית" ("התופת", קאנטו 32 שורות 124-129 וקאנטו 33 שורות 1-90). הואשם בבגידה, נכלא והורעב עד מוות עם שלושת ילדיו.
* הקיסר הרומאי נרון
* הולופרנס, מצביא אשור בספר יהודית
* אנטיוכוס אפיפנס
* אלכסנדר מוקדון
* יוליוס קיסר
* קרויסוס, מלך לידיה שבאסיה הקטנה בשנים 560 לפנה"ס-546 לפנה"ס. יצא למלחמה בעצת האורקל מדלפי והפסיד את ממלכתו.

==לקריאה נוספת==
* שמעון זנדבנק (תרגם), סיפורי קנטרברי, עם עובד, התש"ם-1980.

==קישורים חיצוניים==

*[http://www.librarius.com/canttran/monktrfs.htm הסיפור], עם אוצר-מילים של אנגלית ביניימית, באתר ליבראריוס
* 

קטגוריה:סיפורי קנטרברי
שחרור (אנדרטה)

שחרור (באנגלית: Liberation) היא אנדרטה לזכר קורבנות השואה, הניצבת בג'רזי סיטי שבמדינת ניו ג'רזי. האנדרטה נוצרה על ידי הפסל נתן רפופורט.

== מבנה ==
האנדרטה היא פסל ארד של חייל אמריקני, הנושא בזרועותיו ניצול של מחנה ריכוז נאצי. עיצובה מיועד להזכיר את חלקו של הצבא האמריקני בשחרור מחנות הריכוז הגרמניים ואת היות ארצות הברית מקום מפלט עבור רבים מניצולי השואה.

גובה הפסל הוא כ-4.5 מטרים ומשקלו כשתי טונות. הוא ניצב בחלקו הדרומי של פארק החירות של מדינת ניו ג'רזי, לחוף מפרץ ניו יורק. אתר האנדרטה נמצא כקילומטר מצפון-מערב לפסל החירות וכקילומטר וחצי מדרום-מערב לאליס איילנד (אתר מוזיאון ההגירה האמריקני), באופן שמיקומי השלושה יוצרים צורת משולש. הקרבה בין שלושת האתרים נועדה לייצג משמעות סמלית. 

הקמת האנדרטה הוזמנה על ידי מדינת ניו ג'רזי, בתמיכתה של קבוצת ארגוני ותיקי מלחמה. האנדרטה נחנכה ב-30 במאי 1985. 

משרד ההגנה של ארצות הברית בחר בצילום האנדרטה להיות עיטור השער של חוברת הדרכה מטעמו לציון ימי הזיכרון לקורבנות השואה, הנערכים בארצות הברית מדי אביב.

==ראו גם==
*אנדרטת ניו אינגלנד לשואה
*אנדרטת אורגון לשואה
*אנדרטת השואה (סן פרנסיסקו)

==קישורים חיצוניים==

*[http://www.libertystatepark.com/liberati.htm האנדרטה באתר פארק החירות של מדינת ניו ג'רזי] (כולל תמונות)

==הערות שוליים==

קטגוריה:ארצות הברית: אנדרטאות להנצחת השואה
קטגוריה:ניו ג'רזי: מבנים
קטגוריה:נתן רפפורט
קטגוריה:ג'רזי סיטי
קלאויים

קָּלָאוֹיִּים (שם מדעי: Bucorvidae) היא משפחה של עופות אפריקניים בסדרת הקלאונאים. יש המסווגים את המשפחה ואת מיניה כסוג קלאו קרקע (Bucorvus) או בתת-משפחה (Bucorvinae). 

למשפחה זו רק סוג אחד - קלאו קרקע (Bucorvus) ושני מינים:
*קלאו אדום-פנים (Bucorvus leadbeateri). 
*קלאו קרקעי (Bucorvus abyssinicus).

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1830
קטגוריה:טקסונים שתוארו בידי רנה לסון
גריזיי

ציור גריזיי בגווני חום של הצייר [[אנדראה דל סרטו (Andrea del Sarto) 1511-26, פירנצה]]
[[שלושת האמגושים בפני הורדוס - ויטראז' גריזיי (צרפת, תחילת המאה ה-15)]]
גְרִיזַיי (בצרפתית: Grisaille, "גרי" (Gri) - אפור) הוא ציור בצבעים מונוכרומטיים, בעיקר בצבע יחיד בסולם גוונים של דרגות בהירות נראית וכהות שונות, לרוב בגווני אפור או חום. שיטת הציור היא חלק מטכניקת אור וצל באמנות והיא נועדה לייצר אשליה של תבליט או פסל (דמוי אבן או ברונזה) לציור. 

גריזיי גם משמש ככלי המאפשר ציורי הכנה לציורים גדולי ממדים. כך בציור הגריזיי האמן יוצר ציור מקדים המסייע לו להמחיש את פיזור התאורה בציורו, דבר המאפשר להעשיר את הציור הסופי בצבעים מדויקים וביצירת נפח והצללה המעניקים תחושת תלת־ממדיות.

למרות שהשימוש בגריזיי מאפשר לאמנים, שצביעה מלאה של הציור דורשת זמן והשקעה רבים יותר, אפשרות ליצירה מהירה וזולה יותר, לעיתים האפקט המיוחד נבחר בכוונה מסיבות אסתטיות.

==היסטוריה==
בימי הביניים הגריזיי צוירו בדרך כלל על הלוחות החיצוניים של המזבח, זאת על מנת שיידמו לפסלי אבן. ג'וטו די בונדונה השתמש בגריזיי ברישומיו המוקדמים לפרסקו בקפלת סקרובני. גריזיי מופיעים גם בפרסקו שבתקרת הקפלה הסיסטינית שצוירה על ידי מיכלאנג'לו. ויאן ואן אייק ויורשיו נהגו לצייר גריזיי על גבי טריפטיכונים.

בסביבות 1700 הגריזיי הפך לפופולרי במיוחד באירופה והופיע בבתי אחוזה רבים לאורך התעלות באמסטרדם.

במאה ה-20 הרבה מאומנים התחילו להשתמש בגישה ישירה בציור (אלה פרימה) והשימוש בגריזיי הפך לנדיר יותר.

==שימושים נוספים==
המונח גריזיי משמש גם עבור תמונות מונוכרומטיות בטכניקות השונות, לדוגמה: אמייל המשמש כדמוי כסף. וויטראז'ים, בהם הוא משמש אמצעי להפחתה משמעותית בצורך להשתמש בחלקים בצבעים שונים, דבר המזרז ומקל על הכנת היצירה. זכוכית בחלון יכולה להעשות בגריזיי, בטכניקה בה החלון נעשה בשיטת ויטראז' ומעליו מוסיפים זיגוג או צביעה המעניקים עומק וחידוד של הפרטים.

==קישורים חיצוניים==

*[http://www.rijksmuseum.nl/aria/aria_encyclopedia/00046966?lang=en גריזיי], באתר Rijksmuseum 
* 

==הערות שוליים==

קטגוריה:טכניקות אמנותיות
קטגוריה:טכניקות ציור
קטגוריה:אמנות הרנסאנס
מגדלי דוד

מגדלי דוד הם ארבעה בנייני מגורים רבי-קומות בין הרחובות שדרות דוד המלך, פישמן-מימון ואורי, באזור הצפון החדש בתל אביב, בתכנון האדריכל יצחק ישר.

המגדלים נבנו במהלך שנות ה-70, והיו בין הראשונים שנבנו כמתחם מגדלים של דירות יוקרה, סגנון שהפך נפוץ בעיר בשנות ה-90 ובעשור הראשון של המאה ה-21. בין היתר, הוקמה בסמוך להם בריכת שחייה, הוצבו בהם יצירות אמנות של אמנים כיגאל תומרקין ואילנה גור ובמבואותיהם יש שומרי סף. 

ארבעת המבנים נקראים כל אחד על שם דמות הקשורה בדוד המלך: אבנר, אבשלום, יואב ויהונתן. בבנייני אבנר, אבשלום ויואב 18 קומות, והם מתנשאים לגובה של 65.59 מטר, בעוד בבית יהונתן 24 קומות, והוא מתנשא לגובה של 78 מטר.

==קישורים חיצוניים==
* 
* [http://www.emporis.com/building/avnerhouse-telavivyaffo-israel בית אבנר], [http://www.emporis.com/building/avshalomhouse-telavivyaffo-israel בית אבשלום], [http://www.emporis.com/building/yoavhouse-telavivyaffo-israel בית יואב] ו[http://www.emporis.com/building/yonatanhouse-telavivyaffo-israel בית יהונתן] באתר emporis
* בית אבנר, [https://web.archive.org/web/20160303180705/http://www.zoomap.co.il/search.asp?citiesText=%D7%AA%D7%9C+%D7%90%D7%91%D7%99%D7%91+%D7%99%D7%A4%D7%95&streetsText=%D7%A4%D7%99%D7%A9%D7%9E%D7%9F+%D7%9E%D7%99%D7%99%D7%9E%D7%95%D7%9F&buildText=5 בית אבשלום] ו[https://web.archive.org/web/20160303170556/http://www.zoomap.co.il/search.asp?citiesText=%D7%AA%D7%9C+%D7%90%D7%91%D7%99%D7%91+%D7%99%D7%A4%D7%95&streetsText=%D7%90%D7%95%D7%A8%D7%99&buildText=10 בית יואב] באתר zoomap
* 

דוד, מגדלי
קטגוריה:הצפון החדש
קטגוריה:מבנים ואתרים שתכנן יצחק ישר
HTC Evo 3D

ה- HTC Evo 3D הוא מכשיר מכשיר טלפון מתקדם ("סמארטפון") שעוצב ויוצר על ידי חברת HTC. המכשיר מריץ מערכת הפעלה אנדרואיד 2.3 ("Gingerbread") ומתאפיין ביכולות מיוחדות של יצירה והצגת תוכני תלת מימד.

== טכנולוגיית תלת המימד ==
=== המצלמה ===
ה- Evo 3D מצויד בזוג מצלמות 5 מגה-פיקסל, כדי שיוכל לקלוט שתי תמונות בו זמנית ועל ידי כך להפיק תמונת עומק. מתג פיזי מאפשר החלפה בין מצב צילום רגיל - זהו מצב דו-ממדי, ובין מצב צילום תלת-מימד. ניתן לבצע צילום תלת מימד גם של תמונות סטיל, וגם של וידאו.
כאשר המכשיר מכוון לצלם דו-מימד, רק אחת מהמצלמות נמצאת בשימוש. צילום וידאו באיכות HD מתבצע עד לרמה של 720p (בניגוד למכשיר האח, HTC Sensation, היודע לצלם וידאו באיכות של 1080p).

=== המסך ===
תמונות התלת מימד שצולמו ב-Evo 3D מוצגות על גבי הצג המיוחד של המכשיר (אוטו סטריאוסקופי). צג זה לא דורש מהצופה להרכיש משקפיים על מנת לצפות בתמונות תלת מימד. טכנולוגיה זו מתאפשרת באמצעות שכבת LCD נוספת הנמצאת מעל צג ה LCD הרגיל של המכשיר. עם זאת, מיקום הצופה חייב להיות בזווית ספציפית מול המסך, כדי שיוכל להרגיש בתמונת התלת מימד בבהירות.

== תפוצה בעולם ==
בדומה לשאר מכשירי HTC, המכשיר נמכר בתפוצה רחבה בארצות הברית, קנדה, אירופה, אוסטרליה ואסיה (כולל המזרח התיכון). בארצות הברית המפעילה העיקרית של המכשיר היא Sprint.

בישראל המכשיר נמכר על ידי משווקים פרטיים, ואינו נמכר על ידי חברות הסלולר המובילות.

== ראו גם ==
* HTC Sensation - מכשיר נוסף מבית HTC, שהושק בסמוך ל-EVO 3D ומוגדר כ"מכשיר אח".

== קישורים חיצוניים ==

* 
* [http://www.htc.com/us/smartphones/htc-evo-3d-sprint/ דף נוסף באתר היצרן]

קטגוריה:מכשירי אנדרואיד
קטגוריה:מכשירים שהושקו ב-2011
לין מרגוליס

לין מרגוליס (באנגלית: Lynn Margulis; 5 במרץ 1938 – 22 בנובמבר 2011) הייתה ביולוגית יהודייה-אמריקאית ופרופסור במחלקה למדעי כדור הארץ באוניברסיטת מסצ'וסטס אמהרסט. מרגוליס נודעת בעיקר בזכות התאוריה שפיתחה על מקור אברוני התא האיקריוטיים הקרויה אנדוסימביוזה. היא מזוהה גם עם השערת גאיה המבוססת על רעיונות של ד"ר ג'יימס לאבלוק, והייתה אשתו הראשונה של קרל סייגן.

לאורך הקריירה שלה, עבודתה של מרגוליס עוררה התנגדות עזה. בקשת מענק אחת שלה זכתה לתגובה "המחקר שלך הוא חרא. אל תטרחי להגיש מועמדות שוב",<ref></ref> והמאמר פורץ הדרך שלה, "על מקור תאי המיטוזה" ("On the Origin of Mitosing Cells") הופיע ב-1967 לאחר שנדחה על ידי כ-15 כתבי עת,<ref name=BrockmanInterview>Margulis, Lynn, [http://www.edge.org/documents/ThirdCulture/n-Ch.7.html Gaia Is a Tough Bitch] . Chapter 7 in The Third Culture: Beyond the Scientific Revolution by John Brockman (Simon & Schuster, 1995)</ref> וכיום מקוטלג כמאמר מדעי קלאסי ב בארצות הברית.

בשנת פרסום המאמר, 1967, עדיין הייתה מרגוליס חברת סגל זוטר באוניברסיטת בוסטון. התיאוריה שלה, שאברוני תאים כמו מיטוכונדריה וכלורופלסטים היו פעם חיידקים עצמאיים, זכתה להתעלמות במשך עשור נוסף, והפכה למקובלת רק לאחר שהוכחה באמצעות ראיות גנטיות. 

מרגוליס נבחרה לחברה באקדמיה הלאומית למדעים בארצות הברית בשנת 1983. הנשיא ביל קלינטון העניק לה את המדליה הלאומית למדעים בשנת 1999. האגודה הליניאית של לונדון העניקה לה את מדליית דרווין-ואלאס בשנת 2008.
ההיסטוריון יאן סאפ אמר כי "שמה הוא שם נרדף לסימביוזה כמו שמו של צ'ארלס דרווין לאבולוציה."<ref></ref> מרגוליס שינתה את הבנת האבולוציה של תאים בעלי גרעין – אירוע שארנסט מאייר כינה "אולי האירוע החשוב והדרמטי ביותר בתולדות החיים"<ref></ref> – בכך שהציעה שאירוע זה היה תוצאה של מיזוגים סימביוטיים של חיידקים. 

בשנת 2002, מגזין Discover קבע שמרגוליס היא אחת מ-50 הנשים החשובות ביותר במדע.<ref name="Svitil"></ref>

==קישורים חיצוניים==

* 

* 
* 

==הערות שוליים==

קטגוריה:יהודים חברי האקדמיה הלאומית למדעים של ארצות הברית
קטגוריה:סגל אוניברסיטת בוסטון
קטגוריה:יהודיות זוכות המדליה הלאומית למדעים
קטגוריה:בוגרות אוניברסיטת שיקגו
קטגוריה:בוגרי אוניברסיטת שיקגו
קטגוריה:בוגרות אוניברסיטת ויסקונסין–מדיסון
קטגוריה:בוגרי אוניברסיטת ויסקונסין–מדיסון
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:ביולוגיות יהודיות אמריקאיות
קטגוריה:קרל סייגן
קטגוריה:סופרות מדע בדיוני אמריקאיות
קטגוריה:סופרי מדע בדיוני אמריקאים
קטגוריה:אמריקאיות שנולדו ב-1938
קטגוריה:אמריקאים שנולדו ב-1938
קטגוריה:אמריקאיות שנפטרו ב-2011
קטגוריה:אמריקאים שנפטרו ב-2011
גיבתוניים

[[גיבתון שחור-ראש.]]
Ammodramus bairdii
Arremon aurantiirostris
Aimophila rufescens
גיבתוניים (שם מדעי: Emberizidae) היא משפחה גדולה מאוד של עופות מסדרת ציפורי השיר.

בעוד שבאירופה הם מכונים גיבתוניים, באמריקה הם נקראים "דרורים אמריקאיים", כן ידועים פרטים ממשפחה זאת הנקראים פרושיים.

לגיבתוניים מקור קצר ועבה, בעל צורת חרוט שקצהו חד, ושוליו כפופים מעט פנימה, הטפרים חזקים וכפופים.

הגיבתוניים מחליפים את נוצותיהם המפוספסות, פעמיים בשנה. 9 אברות הכנף בעלות גודל אחיד, ועוד אברה אחת מנוונת, שכמעט לא ניתן להבחין בה, הזנב ארוך יחסית ומפורץ, נוצות המצח ארוכות ומסתירות את הנחיריים.

רוב הגיבתונים הם ציפורי קרקע, החיים על הקרקע ומחפשים עליה את מזונם, המורכב בעיקרו מזרעי דגניים וחרקים קטנים. הם מתגוררים בקן המוסתר בגומה או תלם בקרקע, ובנוי מגבעולי קש, ועשבים יבשים. יש והקן נבנה על שיח נמוך, והגבוה מכולם הוא קינו של הגיבתון שחור-ראש, המגיע עד למטר וחצי מעל הקרקע.

הקינון מתחיל באביב, הנקבה היא זאת שבונה את הקן, הביצים אפורות, מנוקדות או משורטטות, משך הדגירה כ־16 יום, הזכר שאינו מסייע בבניית הקן, עוזר בהאכלת הגוזלים.

במשפחת הגיבתוניים כ-70 סוגים, הכוללים כמה מאות מינים.

סוגים נוספים במשפחה, ייתכן ששייכים למשפחות קלקרידיים, קרדינליים (Cardinalidae), פסרליים, סבכי העולם החדש, טנגריים או פרושיים.

==סוגים==
*Melophus lathami מין יחיד
*Latoucheornis siemsseni מין יחיד
*גיבתון (Emberiza)
*Arremon
*Arremonops
*Melozone
*Pipilo - בו גיבתון ירוק-זנב
*Aimophila
*Rhynchospiza
*Peucaea
*Oriturus superciliosus מין יחיד
*Torreornis inexpectata מין יחיד
*Spizella
*Pooecetes gramineus מין יחיד
*Chondestes grammacus מין יחיד
*Amphispiza
*Artemisiospiza
*Calamospiza melanocorys מין יחיד
*גיבתון סוואנה (Passerculus sandwichensis) מין יחיד
*Ammodramus
*Passerella
*Xenospiza baileyi מין יחיד
*Melospiza
*Zonotrichia
*Junco
*Atlapetes
*Lysurus
*Pselliophorus
*Pezopetes capitalis מין יחיד
*Calcarius
*Plectrophenax
*Rhynchophanes mccownii מין יחיד

==קישורים חיצוניים==

* 

* [https://www.teva.org.il/news/wildlife/4255 על סכנת ההכחדה של גיבתונים], החברה להגנת הטבע 

*
קטגוריה:בעלי חיים שתוארו ב-1831
קטגוריה:טקסונים שתוארו בידי ניקולס אילוורד ויגורס
שחרור מנהלי

שחרור מנהלי הוא שחרור מוקדם של אסיר מבית סוהר, שמתבצע בהתאם לתפוסת המקומות בבתי הסוהר.

עקרונות השחרור המינהלי הוסדרו ב-1993 בפקודת בתי הסוהר, במטרה להתמודד עם מצוקת מקומות הכליאה בבתי הסוהר. הפקודה קובעת כי השר לביטחון הפנים יקבע, באישור ועדת הפנים והגנת הסביבה של הכנסת את תקן הכליאה, הוא מספר המקומות שבהם ניתן לשכן אסירים בכלל בתי הסוהר. התקן נקבע בכל פעם לתקופה מרבית של שנה. ביום שבו מספר האסירים השפוטים הכולל מגיע לתקן הכליאה, ניתן להתחיל לשחרר אסירים שיתרת מאסרם קצרה יחסית, בהתאם לקבוע בפקודה. כך, למשל, ניתן לשחרר אסיר שנדון ל-18 עד 24 חודשי מאסר, אם יתרת מאסרו אינה עולה על חמישה שבועות, ואילו אסיר שנדון לתקופה שבין 90 ל-96 חודשי מאסר יכול להשתחרר בשחרור מנהלי אם יתרת מאסרו אינה עולה על 17 שבועות. אף שהפקודה מקנה לנציב בתי הסוהר שיקול דעת באשר לשחרור האסירים, בפועל משתחררים כל האסירים שניתן לשחרר לפי התקן הקבוע בפקודה.

לאורך השנים עלה תקן הכליאה, בהתאם לעלייה במספר האסירים. עם זאת, לקראת סוף העשור הראשון של המאה ה-21 השתנתה המגמה, מספר האסירים החל לרדת (בעיקר עקב ירידה במספר האסירים הביטחוניים), וכתוצאה מכך ירד גם תקן הכליאה. כשפקע תוקפו של תקן הכליאה ב-31 במאי 2011, החליט השר לביטחון הפנים שלא לקבוע תקן כליאה חדש, והשחרורים המנהליים נפסקו. לבסוף, לאחר לחץ של ועדת הפנים והגנת הסביבה, נקבע תקן כליאה חדש. עם שחרור האסירים הביטחוניים כחלק מעסקת שליט ירדה מצבת האסירים בבתי הסוהר באופן משמעותי, והשחרורים המנהליים נפסקו פעם נוספת. ב-29 בפברואר 2012 הורד תקן הכליאה בכ-800 מקומות.

מאז נקבע ההסדר נמתחה עליו ביקורת מכיוונים שונים. בין היתר, נטען כי מאחר שההסדר מבוסס על מספר מקומות ולא על קביעת מרחב מחיה מינימלי, הוא אינו מעודד את שיפור התנאים בבתי הסוהר. טענה נוספת היא כי השיקול הכלכלי מוביל לכך שאסירים משוחררים בטרם סיימו לרצות את עונשם, בעוד שהפתרון המתבקש היה אמור להיות בניית בתי סוהר נוספים. אחרים הלינו על כך שהתקן אינו מבחין בין סוגי אסירים, ומאפשר את שחרורם המוקדם של אסירים מסוכנים או שאינם מתאימים לשחרור מוקדם.

בשנת 2012 תוקנה פקודת בתי הסוהר, ונקבע בה כי השחרור המנהלי ימשיך לחול כסדרו על אסירים המרצים תקופת מאסר שאינה עולה על ארבע שנים, ואילו אסירים שמרצים תקופת מאסר ממושכת יותר יזכו לשחרור מנהלי רק אם ועדת השחרורים קבעה כי ישוחררו גם שחרור מוקדם ("ניכוי שליש").

בשנת 2022 נכנס לתוקפו תיקון 57 לפקודת בתי הסוהר במסגרתו חלו שינויים בנושא השחרור המנהלי : 
תקופת המאסר בגינה יהיה אסיר זכאי לשחרור מנהלי ללא ועדת שחרורים קוצרה לתקופת מאסר של 18-36 חודשים
משמע, תקופת מאסר בגינה יהיה אסיר זכאי לשחרור מנהלי ללא ועדת שחרורים קוצרה מ 4 שנים ל 3 שנים.

==הערות שוליים==

קטגוריה:שירות בתי הסוהר
אקסוגמיה

אֶקְסוֹגַמְיָה ("נישואי חוץ") הוא מושג המתייחס לנישואין של הפרט לבן זוג אשר אינו נמנה או משתייך לאותה קבוצה של האחר. השוני בין הקבוצות השונות, מתבסס במהותו על הבדלי דת ותרבות. מונח זה מנוגד במשמעותו למונח האנדוגמיה, אשר מתאר נישואין בין בני זוג מחברה זהה. מנהג זה תומך בנישואין מעורבים, בו בני הזוג אינם מגיעים מאותה תרבות או דת. התפיסה החברתית לגבי מנהג זה חלוקה בדעתה, הסיבה היא קבלת דפוסים חברתיים שלא פעם מתנגשים עם דרכנו והשקפת עולמנו. מנהג זה מקובל בעיקר במדינות המערב אך הוא מצוי במידות שונות כמעט בכל העולם. ניתן לראות כי שינויים חברתיים נרחבים התרחשו בעולם בעקבות תופעה זו, ישנם זוגות בנישואי תערובת הטוענים כי החברה שחלוקה בדעתה למנהג זה, צריכה לשנות את תפיסותיה ולקבל "פה אחד" את השינויים החברתיים שמתחוללים. 

אקסוגמיה ערכית – בניגוד לגישת "נישואי פנים" היא גישה כי אנשים שונים יעדיפו את בני זוגם לנישואין מרקע חברתי שונה. 
על פי ראייה זו קיימות בעולם חברות שונות, ממעמדות שונים, ולכן ההעדפה האנושית במדרג החברתי היא להכיר אדם אשר בא ממעמד אחר, גבוה יותר. 
מכאן שלאנשים מסוימים בחברות שונות תהיה העדפה נוקבת לגבי בחירת בני זוגם לנישואין מחברה אחרת, שמעמדה החברתי שונה.

==ראו גם==
* אנדוגמיה

==קישורים חיצוניים==
* 
* 

קטגוריה:אנתרופולוגיה
קטגוריה:שארות ומוצא
שמעון משה דיסקין (לכוביץ')

הרב שמעון משה דיסקין (ט"ו באדר תרל"ב, 1872 - א' בתשרי תרצ"א, 1930) היה רבה של לכוביץ'.

==תולדותיו==
נולד בעיירה שומיאץ שברוסיה, לרב יהושע זליג דיסקין, שהיה קרוב משפחתו של רבי יהודה לייב דיסקין ("ר' לייב חסיד"), מתלמידי הגאון מווילנה. נישא לשרה בת הרב אליהו בכרך מחסלוויץ, בעל שו"ת "ביכורי האביב", מצאצאי הרב יאיר חיים בכרך, בעל ה"חוות יאיר". 

כשנפטר הרב יהושע לייב דיסקין בארץ ישראל, בשנת תרנ"ח (1898), ארגן הרב רפאל שפירא הספד בבוברויסק והזמין את הרב שמעון משה דיסקין להספידו, למרות שהיה אז צעיר בן 26.

בשנת תרס"ד (1904) התמנה לרב בעיירה לובני. בשנת תרפ"ב (1922) עבר לכהן כרבה של לכוביץ' שבבלארוס. נודע כדרשן, ודרשותיו כונסו בספר "מדרש שמעוני".

נפטר בליל ראש השנה בשנת תרצ"א.

==צאצאיו==
* הרב יהושע זליג דיסקין – רבה של פרדס חנה בתו הניא רחל הייתה אשת הרב גרשון אדלשטיין, מראשי ישיבת פונוביז'.
* גיסא, אשת הרב ישעיהו הכהן מאטלין - חסיד חב"ד. בתם שצערע הייתה אשת הרב שמשון חריטונוב, בנו של הרב שלום חריטונוב. 
* תמר איטה, אשת הרב נפתלי גלוסקין - חסיד חב"ד. בנם הרב משה חיים גלוסקין הוא משגיח בישיבת חמד לצעירים.
* עלקה, אשת הרב צבי הירש סלבין. בתם מוסיה היא אשת הרב אליהו בן שלמה, לשעבר מראשי ישיבת אוהל יעקב בבני ברק.
* הרב אהרן יעקב דיסקין - חסיד חב"ד. נכדו הוא הרב חיים שלמה דיסקין, רב העיר קריית אתא.

==לקריאה נוספת==
* תולדותיו בסוף הספר "[http://www.hebrewbooks.org/pdfpager.aspx?req=38105&st=&pgnum=258&hilite= מדרש שמעוני]", נכתבו על ידי בנו הרב יהושע זליג דיסקין

==הערות שוליים==

קטגוריה:לחוביצ'ה: רבנים
שמעון משה
קטגוריה:ילידי 1872
קטגוריה:נפטרים ב-1930
ניל (צמח)

ניל הוא סוג המונה כ-700 מיני צמחים בעלי פרחים שונים. רוב המינים הם שיחים למעט מספר מינים עשבוניים ומספר עצים בגובה של מטרים ספורים. מרבית המינים משירים את עליהם בחורף. העלים מסודרים בשורות סדורות במבנה דמוי נוצה, עם עלה בקצהו.

זחליהם של מספר עשים ניזונים מעליו של צמח הניל.

==שימושים בתעשייה==
שני מינים של ניל, ניל הצבעים (Indigofera tinctoria) וניל אניל (Indigofera suffruticosa) שימשו להפקת הצבע אינדיגו. הצמח הובא לאדמת דרום קרוליינה מאיי הקריביים באמצע המאה ה-18. לאחר מספר הצלבות מבוקרות נשתלו בקרוליינה שדות ניל למטרת הפקת הצבע, והגידול הפך למקור ההכנסה החקלאי השני בגודלו באזור, לאחר אורז.

ניל אניל (שנקרא לעיתים "אינדיגו בר") שימש להפקה ראשונה של אנילין, חומר בסיס למספר רב של צבעים המצוי בשימוש רצוף בתעשייה.

==בישראל==
כיום גדלים בארץ ישראל בר, כנראה כפליטי תרבות, פרטים בודדים של שני מינים: ניל מכסיף (Indigofera articulata) וניל דל-עלים (Indigofera oblongifolia).

==קישורים חיצוניים==

* 

==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:פרפרניים
קטגוריה:צמחייה פאנטרופית
אגם קרחוני

טקאפו בניו זילנד]]
[[הימות הגדולות באמריקה הצפונית במבט מהחלל]]
אגם קרחוני הוא אגם שמקורו בקרחון יבשתי שהפשיר. מסביב לאגם קרחוני נמצאות לעיתים תצורות נוף המעידות על המקור הקרחוני, כמו מורנה, אסקר וסימני שחיקה של קרחונים.

למי אגמים קרחוניים צבע טורקיז עז של אצות המתרבות הודות לריבוי המינרלים באגם שנשחקו על ידי הקרחון.

אגמים קרחוניים נמצאים באזורים היבשתיים הקרים של כדור הארץ, בעיקר בצפון ארצות הברית וקנדה, רוסיה, סקנדינביה, ארגנטינה, דרום ניו זילנד, טיבט ודרום טסמניה. הימות הגדולות בארצות הברית וקנדה הן האגמים הקרחוניים הגדולים בעולם.

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:גאולוגיה קרחונית
קטגוריה:גאומורפולוגיה קרחונית
בדיחות החלפת נורה

[[נורת להט]]
כמה אנשים צריך כדי להחליף נורה שרופה? היא בדיחה שבה שואלים כמה א.נשים מבין קבוצת אנשים בעלת אפיון משותף דרושים כדי להחליף נורה שרופה. התשובה היא שורת מחץ שמבוססת על סטריאוטיפים הקשורים לקבוצה.

קיימות גרסאות רבות לבדיחה, ובהן הקבוצות החברתיות משתנות מבעלי מקצוע מסוים, קבוצה אתנית מסוימת או מאפיינים מאגדים אחרים.

גרסאות מוקדמות של הבדיחה, שצצו בארצות הברית בסוף שנות ה-60 של המאה ה-20, נועדו ללעוג לפולנים (הכוונה היא לריכוז הגדול של מהגרים מפולין שהיה בשיקגו).

== דוגמאות ==

* כמה אמהות פולניות צריך כדי להחליף נורה? 
:"לא צריך, זה בסדר. אני פשוט אשב לי כאן. לבד. בחושך."
* כמה חוקרי שב"כ צריך כדי להחליף נורה? 
:"אנחנו אלה ששואלים כאן את השאלות!"

* כמה מתכנתים צריך כדי להחליף נורה? 
:אפס, זו בעיית חומרה.
:

==בתרבות==
* באחד הפרקים של קומדיית המצבים "שמש", שמש שואל את הסביבה שלו שאלות שנוגעות לבדיחות כאלה ובסוף הפרק אחרי שמבקש מששי להחליף נורה, ששי קורא לכמה מחבריו, בני העדה הגאורגית, להרים ולסובב אותו כשהוא מחליף את הנורה.

==ראו גם==
* יש לך שתי פרות

== קישורים חיצוניים ==

* [http://shayfam.freevar.com/david/wjokes/workjoke.htm אתר עם "בדיחות מקצועיות", לרבות בדיחות החלפת נורה שרופה]

החלפה
קטגוריה:סטריאוטיפים ודעות קדומות
סוד כמוס

סוד כמוס (באנגלית: The Secret Show; מילולית: "המופע הסודי") היא סדרת אנימציה לילדים שהוקמה על ידי ה-BBC המתארת את ההרפתקאות של שני הסוכנים ויקטור ואניטה המנסים להציל את העולם, בישראל הסדרה שודרה ב-2006 בערוץ 23 וב-2011 בערוץ הילדים ולוגי.

==עלילה==
ויקטור ואניטה הם צמד סוכנים מסוכסך אשר עובדים יחד עם פרופסור פרופסור ועם הצ'יף להציל את העולם מפני אנשים כמו דוקטור דוקטור.

==הדמויות==
*ויקטור וולט (רועי בר נתן / דניאל מגון) השותף של אניטה.
*אניטה נייט (טלי אורן / נעמה אוזן) השותפה של ויקטור.
*פרופסור פרופסור (אברהם מור / עפרון אטקין) הפרופסור של החבורה, בן אדם זקן ונמוך קומה שמרכיב משקפיים.
*הצ'יף (שמוליק טנא / עמי מנדלמן) הבוס של ויקטור ואניטה שכל הזמן מחליף את שמו לשמות מגוחכים במיוחד, כגון: 'אוינקי דונקי' או 'הולה בולה' וכו'.
*סבא (שמוליק טנא / עמי מנדלמן) סבם המשוגע של ויקטור ואניטה, מופיע לפעמים עם סבתל'ה.
*סבתל'ה (שרית סרי) סבתם של ויקטור ואניטה, בעלת תוכנית ששמה "הארנבונים הוורודים".
*הסוכן ריי (ניקו בר / עמי מנדלמן) הבוס של הסוכנים החשאים בעל קול עמוד מאוד, וצובע את שיערו בכחול.
*דוקטור דוקטור (שרית סרי) הרשעה בסדרה, שתמיד מצליחה לברוח מעונש.
*סטייסי סטאר (שרית סרי).
*מנהיגת העולם (טלי אורן) מלכה שמנהיגה על העולם.

==קישורים חיצוניים==

קטגוריה:סדרות הנפשה בריטיות
קטגוריה:הטלוויזיה החינוכית הישראלית - תוכניות רכש
קטגוריה:ערוץ הילדים: תוכניות רכש
קטגוריה:ערוץ לוגי: תוכניות רכש
ניל הצבעים

ניל הצבעים (שם מדעי: Indigofera tinctoria) הוא מין של צמח בעל פרחים ממשפחת הקטניות. הצמח ידוע יותר בשם אינדיגו, והיה המקור הראשון לצבע האינדיגו. הצמח מגודל למטרות הפקת הצבע באסיה ובאפריקה זה מאות שנים, ומוצאו המקורי אינו ידוע.

==מאפיינים==
ניל הצבעים הוא שיח בגובה מטר עד שניים, שעשוי להיות חד-שנתי או רב-שנתי בהתאם לאקלים בו הוא צומח. לצמח עלים אליפטיים המסודרים בצורת נוצה, עם עלה בקצה. הפרחים פרפרניים בגוון ורוד. 

==הפקת צבע האינדיגו==

עלי הצמח נקטפים ומותססים במים, עד שהגליקוזיד המצוי בהם, אינדיקן, הופך לאינדיגוטין. לאחר מכן התוצר מעורבב עם בסיס חזק כגון נתרן הידרוקסידי והופך למוצק. את גושי הצבע דוחסים לקעריות ומשם הם עוברים לפס הייצור.

==מרד האינדיגו==

קטיפת פרח האינדיגו מהצמח, חייבה מלאכה ידנית קשה וסיזיפית, שחייבה כוח אדם רב וזול, על מנת שהגידול ישתלם. בארצות הברית עד מלחמת האזרחים, גודל הצמח במטעים, באמצעות עבודת עבדים, בדומה לקטיף הכותנה. באזורים אחרים בעולם, בעיקר בקולוניות בריטיות ביבשת אסיה, נעשתה קטיפת הפרח באמצעות עובדים קשי יום בשכר זעום. 

מלחמת העצמאות האמריקאית הפחיתה משמעותית את כמות האינדיגו המיובא מאמריקה ופגעה בבעלות הבריטית עליו. לכן, החל מ-1777 פעלו משתלות ניל בריטיות באזורים רבים בהודו ובבנגל. ככל שעלה ערך האינדיגו כצבע בדים כך התפשטו שדות הניל. האיכרים המקומיים שתלו ניל במקום גידולי מזון, ועבדו עבור בעלי המשתלות. את יבול הניל מכרו האיכרים לבעלי המשתלות תמורת 2.5% מערך השוק של היבול. כל איכר לקח הלוואה, ובגלל ההכנסות הזעומות שקיבל, לא יכול היה להחזיר אותה והיא אף הועברה ליורשיו. בעלי המשתלות היו מוגנים על ידי חוק, ויכלו להרוס את בתי האיכרים אם אלו התקוממו. בשנת 1833 נחקק חוק שהתיר לבעלי המשתלות "יד חופשית" בכל הנוגע לניהול משק הניל. 

בשנת 1859 הכריזו האיכרים בבנגל על מרד בפני האימפריה הבריטית, וסירבו לשתול ולטפח את מטעי הניל. המרד היה לא-אלים, אך דוכא ביד קשה ומספר איכרים נטבחו על ידי הבריטים, כעונש על "פשעם". עם זאת, המרד זכה לתמיכה עממית והתפשט ברחבי הודו. בעקבות החשיפה בעיתונות, ידעו הלקוחות באירופה כי "אף תיבת אינדיגו לא הגיעה לאירופה ללא שפיכות דמים" - דבר שתרם לשינוי דעת הקהל לטובת האיכרים. הצלחתו היחסית של המרד הלא-אלים השפיעה רבות על ההתנהגות העתידית של ההודים מול הבריטים - במיוחד על הפילוסופיה של גנדי.

==קישורים חיצוניים==

==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:פרפרניים
ברכת הסופגנין

סופגנין בהלכה הוא בצק רך, עד כדי שניתן לשפוך אותו מכלי לכלי (בלילה רכה - בלשון הפוסקים בניגוד לעיסה שהיא בלילה עבה = בצק קשה). גם בצק מוצק שנתבשל (הדוגמה השכיחה בימינו - סופגניה) יש שסוברים שדינו כסופגנין כדלהלן.

==תחילתו סופגנין וסופו סופגנין==
אם בשלו בלילה רכה במים או בשמן לכל הדעות ברכתו בורא מיני מזונות, ואף אם אכלו בכמות מרובה ברכתו האחרונה היא מעין שלש.
==תחילתו סופגנין וסופו עיסה==
אם אפו בלילה רכה בתנור לכל הדעות ברכתו המוציא לחם מן הארץ ומברכים אחריו ברכת המזון מכיוון שאפיתו בתנור גורמת לו לתכונות של בלילה עבה.
==תחילתו עיסה וסופו סופגנין==
טיגון סופגניות ב[[מאפייה בשוק מחנה יהודה בירושלים.]]
אם בישלו בלילה עבה במים או בשמן נחלקו הראשונים האם הבישול נותן לו דין של בלילה רכה וברכתו בורא מיני מזונות ולאחריו מעין שלש, או שהוא נשאר בלילה עבה ומברכים לפניו המוציא ולאחריו ברכת המזון. להלכה נפסק בשולחן ערוך שברכתם מזונות ומעין שלש (אף אם אכלו כקביעות סעודה) אולם ירא שמים יאכלם רק בתוך הסעודה. בימינו הדוגמה המצויה ביותר לדין זה בימינו זוהי הסופגניה.
===אם הטיגון הופך לפת כיסנין===
נחלקו הרמ"א והט"ז, לפי מי שסבר שיש לברך המוציא, האם כאשר טיגנו בשמן יהא הדין כאילו נלוש בשמן וממילא הוא נחשב לפת כיסנין וברכתו תהיה בורא מיני מזונות כל עוד לא יאכלו ממנו כשיעור קביעות סעודה, או שנשאר דינו כמו בבישול במים.

לדעת הרמ"א יש עדיין לברך המוציא, ולפי הט"ז נחשב כפת כיסנין. במשנה ברורה פסק כט"ז. דנו האחרונים, לפי המציאות בימינו שהשמן בסופגניה התעשייתית (להבדיל מזו הביתית) אינו נכנס לעומקה אלא עד כדי סנטימטר בודד, ורוב נפחה של הסופגניה אינו אלא בצק מלוח קמעא, לכאורה יש מקום לירא שמים לא לאכלה אלא בתוך הסעודה. אמנם, ישנן בנמצא סופגניות אשר הן עשויות מבצק רך אשר יוצקים אותן על השמן מתוך שקית, ולכולי עלמא ברכתם מזונות בכל שיעור של אכילה. כמו כן אם הסופגניה היא קטנה מכזית גם כן ברכתה בורא מיני מזונות בכל שיעור.

==הערות שוליים==

קטגוריה:ברכות הנהנין
שלמה טוויזר

שלמה טוויזר הוא איש שירות בתי הסוהר לשעבר, גונדר בדימוס ואיש ציבור ישראלי.

== ביוגרפיה ==
טוויזר גדל בשכונה ד' בבאר שבע.

הוא שירת בשירות בתי הסוהר במשך 36 שנה. באחד מתפקידיו הבולטים בשב"ס שימש טוויזר מפקד כלא באר שבע. פיקד על דינו בזינזאנה בקֶרב האסירים נודע בכינוי "באבא טוויזר". תפקיד נוסף שמילא היה ראש מנהל ביטחון האסיר בשב"ס, וכן ניהל את בית הסוהר מעשיהו, בית מעצר מג"ן-ניצן ובית מעצר תל אביב (אבו כביר) . תפקידו האחרון בשב"ס היה ראש מטה שירות בתי הסוהר. מתפקיד זה פרש באוגוסט 2002, והחליט לעזוב את שירות בתי הסוהר על אף שהוצעו לו מספר תפקידים שונים בשב"ס על ידי השר לביטחון פנים דאז עוזי לנדאו.

לאחר פרישתו משירות בתי הסוהר שקל להתמודד על ראשות עיריית באר שבע, אך לא עשה זאת לבסוף.

בשנים 1999 עד 2005 שודרה בערוץ 2 הסדרה "זינזאנה", המבוססת על סיפור חייו של טוויזר. בין היתר הובא בסדרה סיפור אובדנם של שני אחיו, האחד נרצח בחיסול חשבונות והשני מת ממנת יתר של סמים. בסדרה גילם אלברט אילוז את דמותו של שלמה טוויזר, וטוויזר אף הופיע בה בהופעת אורח.

בשנת 2003 היה פעיל במפלגת "ישראל ביתנו".

במרץ 2005 הגיש יחד עם חטיבת זכויות האדם של המרכז האקדמי למשפט ולעסקים, עתירה לבית המשפט העליון, לביטול תיקון מס' 28 לפקודת בתי הסוהר, שאפשר הקמה של בית סוהר בניהול פרטי. בהחלטה תקדימית, קבע בית המשפט ב-2009, בפסק דין הקרוי בג"ץ הפרטת בתי הסוהר, כי יש בהקמת בית סוהר פרטי משום פגיעה בלתי מידתית בכבודם ובחירותם של האסירים, ועל כן הורה לבטל את התיקון.

מ-2007 עד 2008 שימש ראש העירייה בפועל של טייבה, כשמילא את תפקיד יושב ראש הוועדה הקרואה, מטעם משרד הפנים, שהייתה ממונה על טייבה. הוא מונה לתפקיד לאחר שראש העירייה הקודם, עבד אל-חכים חאג' יחיא, הודח על ידי שר הפנים דאז רוני בר-און. טוויזר שימש בתפקיד במשך כשמונה חודשים, שלוו בסכסוכים עם התושבים ובמתיחות עם הממונה על הכספים מטעם משרד הפנים, אבנר כהן. שבועיים לאחר שהצהיר כהן כי הוא מבקש להדיח את טוויזר מהתפקיד, התפטר טוויזר מיוזמתו. בתפקיד יו"ר הוועדה הקרואה של טייבה החליף אותו חמי דורון.

== קישורים חיצוניים ==

==הערות שוליים==

קטגוריה:גונדרים בשירות בתי הסוהר
קטגוריה:טייבה: אישים
קטגוריה:ראשי ועדות קרואות
קטגוריה:פעילי ישראל ביתנו
קטגוריה:ישראלים שנולדו במאה ה-20
אליהו קורן (טיפוגרף)

תחילתו של [[ספר בראשית בתנ"ך קורן, תוך שימוש בגופן קורן]]
אליהו קוֹרֵן (קוֹרְנְגוֹלְד) (23 ביולי 1907, נירנברג, גרמניה – 17 בפברואר 2001, ירושלים) היה טיפוגרף ישראלי, מעצב הגופן "קורן", מייסד הוצאת קורן ירושלים הידועה בעיקר בשל הוצאתו לאור של תנ"ך קורן.

==ביוגרפיה==
קורן נולד בשנת 1907 בשם אליהו קורנגולד בעיר נירנברג שבגרמניה. למד במגמת גרפיקה באקדמיה לאמנות בעירו. ב-1933, שנת עליית הנאצים לשלטון בגרמניה, סיים את לימודיו ועלה לארץ ישראל. בארץ ישראל עבד בתל אביב בעיצוב ובגרפיקה, ולאחר מכן עבר לירושלים. ב-1936 מונה למנהל המחלקה הגרפית של הקרן הקיימת לישראל. בשנות ה-40 נבחר על ידי האוניברסיטה העברית בירושלים כמעצב האות העברית החדשה שתיוחד לספר התנ"ך העברי הראשון שיודפס בארץ ישראל. ב-1949 היה ממעצבי סמל העיר ירושלים.

בשנת 1957 סיים את תפקידו בקק"ל. בשנת 1958 פרסם את הגרסה הראשונה לאות "קורן", אות שהתבססה על כתבי יד ספרדיים מגוונים. אף שתוכנית הדפסת ספר התנ"ך בגופן שעיצב לא יצאה לפועל מטעמים טכניים, החליט קורן לממש כוונה זו בכוחות עצמו. בשנת 1962 ייסד את הוצאת קורן ירושלים, שבה הופיע בדפוס תנ"ך קורן, ספר תנ"ך שהודפס באות שעיצב.

על שמו של אליהו קורן נקרא רחוב בירושלים.

נכדו הוא הרב זאב קרוב.

==מפרסומיו==
* "האות כיסוד בעיצוב ספרי קודש", בתוך: משה שפיצר (עורך), אות היא לעולם: קובץ מאמרים מוקדש לעיצוב האות העברית, ירושלים: משרד החינוך והתרבות – האגף לתרבות תורנית: האגודה לאמנות יהודית, תשמ"א 1981, עמ' 85–90.
* הרעיון וההגשמה: הדפסת ספר התנ"ך – המהדורה היהודית הראשונה, ירושלים: קורן, תשנ"א 1991.

==לקריאה נוספת==
* אורי דרומי, "תנ"ך עכשיו: אליהו קורן, מעצב דפוס ומו"ל, 1907-2001", הארץ, 26 בפברואר 2001, עמ' ב-6. (נקרולוג)
* יעקב זיסברג, "אליהו קורן: האיש ומפעלו", בתוך: יצחק ש' רקנטי (עורך), מתורה עד כתובים: התנ"ך – הגות, אמנות, עיצוב: קובץ מאמרים, ירושלים: מחלקת הפרסומים – משרד החינוך (מינהל כוח אדם בהוראה – תיאום ובקרה, האגף לתרבות תורנית, מכללת אמונה להכשרת עובדי הוראה), תשס"ח 2007, עמ' 71–76.

==קישורים חיצוניים==
* 
* Joshua J. Friedman, [http://www.tabletmag.com/life-and-religion/8297/prayer-type/ Prayer Type: How Eliyahu Koren used typography to encourage a new way to pray], Tablet Magazine, June 30, 2009
* 
* 
* 
* 
* – רשימה קצרה על אליהו קורן וספר התנ"ך שעיצב, בעקבות מותו

<div class="mw-content-ltr">
* Joshua J. Friedman, [http://www.tabletmag.com/jewish-life-and-religion/8297/prayer-type Prayer Type: How Eliyahu Koren used typography to encourage a new way to pray], Tablet, June 30, 2009
</div>

קטגוריה:מעצבי גופנים ישראלים
קטגוריה:מעצבים ישראלים
קטגוריה:מו"לים ישראלים
קטגוריה:אנשי העלייה החמישית
קטגוריה:התנ"ך בישראל
קטגוריה:ישראלים שנולדו ב-1907
קטגוריה:ישראלים שנפטרו ב-2001
חולון החוף

חולון החוף (שם מדעי: Ocypode cursor), המכונה לעיתים סרטן חולות, הוא סרטן לבן החי בחופי ים חוליים.
== מאפיינים ==
אורך גופו יכול להגיע עד 35 מ"מ והוא חי בקבוצות גדולות. סרטן זה יכול לנוע על צדו וכך הוא חופר את מחילתו. בכל מחילה חי סרטן אחד ובמחילה מעט מים. עלעלי הזימים אצל הסרטן מוגנים על ידי השלד החיצוני ומספרם קטן יחסית ולכן לא נצמדים זה לזה.

סרטן זה פעיל בקיץ בעיקר בלילה ובשעות הבוקר המוקדמות. באביב ובסתיו הפעילות היא ביום ובחורף הוא כמעט ולא יוצא ממחילתו. הוא ניזון בעיקר מסרטנים קטנים ומיצורים ימיים קטנים הנפלטים מהים. סרטן החולות יכול לנשום רק כשהזימים שלו רטובים.

==קישורים חיצוניים==

קטגוריה:טקסונים שתוארו בידי קארולוס ליניאוס
קטגוריה:סרטנים קצרי בטן
קטגוריה:אוכלי נבלות
קטגוריה:בעלי חיים בחופים
קטגוריה:ארץ ישראל: סרטנים עילאיים
קטגוריה:בעלי חיים שתוארו ב-1758
לשונות חתולים

לשונות חתולים עשויים שוקולד מריר ושוקולד חלב.
לשונות חתולים (או לשונות חתול, מגרמנית: Katzenzunge או צרפתית: langue de chat) הם ממתק שוקולד בצורה של לשון.

ממתקים אלה עשויים לרוב שוקולד חלב או שוקולד מריר (ולעיתים יותר נדירות - שוקולד לבן).

הממתק ייוצר כבר בשלהי המאה ה-19. חברת השוקולד האוסטרית קופרלה (כיום חלק מתאגיד לינדט ושפרינגלי) ייצרה אותם החל משנת 1892.

בישראל שוקולד זה יוצר עד שנות ה-70 על ידי עלית, ונחשב למותג יוקרתי יותר משוקולד הפרה העממי; שני אלה היו למעשה שני מותגי השוקולד היחידים שיוצרו בייצור מקומי ונמכרו בארץ.

==קישורים חיצוניים==

* [http://www.nostal.co.il/Site.asp?table=Terms&option=single&serial=6822&subject=%E3%E1%F8%E9%20%EE%FA%E9%F7%E4%20%E5%F7%E9%F0%E5%E7 לשונות חתולים] באתר "נוסטלגיה אונליין"
* 

קטגוריה:שוקולד
הדיקטטורה המרכז-כספית

הדיקטטורה המרכז-כספית (ברוסית: Диктатура Центрокаспия, Diktatura Tsentrokaspiya) הייתה מדינה קליינטית אנטי סובייטית קצרת ימים שהוקמה במהלך מלחמת העולם הראשונה בבאקו, בירת אזרבייג'ן כיום. ב-26 ביולי 1918 קמה המדינה הבלתי מוכרת במקומו של השלטון הבולשביקי בהפיכה צבאית ללא שפיכות דמים ובהשפעתן של המפלגה הסוציאל-רבולוציונרית, המנשביקים והפדרציה המהפכנית הארמנית ובתמיכתה של בריטניה. ב-15 בספטמבר באותה שנה, כבשו כוחות עות'מאנים ואזרים את באקו והביאו לקיצה של המדינה.

==רקע==
הכוחות הרוסיים השונים והארמנים, ביקשו מהבריטים עזרה בעצירת צבא האסלאם העות'מאני בדרכו לבאקו. כוחות בריטים תפסו את העיר וסייעו לכוחות הארמנים להגן על העיר בקרב באקו, אך נכשלו ונסוגו מפני העות'מאנים. יחד עם הבריטים ברחו מהעיר רבים מתושביה הארמנים שפחדו מהמשך רצח העם הארמני. ב-30 באוקטובר חתמו העות'מאנים על הפסקת האש של מודרוס והבריטים כבשו את העיר שוב.

==הערות שוליים==

קטגוריה:אזרבייג'ן: היסטוריה
קטגוריה:מדינות לשעבר באסיה
קטגוריה:קווקז: היסטוריה
קטגוריה:מדינות לשעבר שההכרה בהן הייתה מוגבלת
מדינת אויב

מדינה מגדירה מדינה אחרת כמדינת אויב כאשר הן מצויות במצב מלחמה (פורמלי או בלתי-פורמלי).

בסכסוכים אזוריים, בדרך כלל אחת המדינות מגדירה בחוקיה מדינה אחרת כ"מדינת אויב". אולם ישנם גם שימושים אחרים, למשל פרק ח' במגילת האומות המאוחדות מגדיר את יפן וגרמניה כ"מדינות אויב", כי הן נתפסו כאיום על שלום העולם בזמן חתימת המגילה, תקופת תום מלחמת העולם השנייה. במשך השנים נעשו מספר ניסיונות להסיר הגדרות אלה, אך הם לא נשאו פרי.

== בישראל ==
במדינת ישראל, המונח "אויב" מוגדר בסעיף 91 לחוק העונשין: "מי שהוא צד לוחם או מקיים מצב מלחמה נגד ישראל או מכריז על עצמו כאחד מאלה, בין שהוכרזה מלחמה ובין שלא הוכרזה, בין שיש פעולות איבה צבאיות ובין שאינן וכן ארגון מחבלים". עם זאת, אין הגדרה חד משמעית למונח "מדינת אויב".

פקודת המסחר עם האויב מגבילה סחר בינלאומי עם מדינות אויב. על פי פקודה זו, המדינות שהסחר עימן אסור כיום הן איראן, סוריה, עיראק ולבנון. הפקודה היא במקורה חוק בריטי, שנחקק עם פרוץ מלחמת העולם השנייה ונועד למנוע סחר עם גרמניה הנאצית ובנות בריתה, ואשר מדינת ישראל התאימה אותו לצורכי מלחמותיה מאז 1948. עם זאת, שר האוצר מאריך מדי שנה את היתר הסחר עם עיראק, בהתאם לסמכותו לפי חוק זה.<ref>[https://www.chamber.org.il/media/168428/__%D7%94%D7%A8%D7%A9%D7%90%D7%94-%D7%9C%D7%9E%D7%A1%D7%97%D7%A8-%D7%A2%D7%9D-%D7%A2%D7%99%D7%A8%D7%A7-2024-%D7%A2%D7%95%D7%AA%D7%A7.pdf החלטת] שר האוצר האחרונה למתן היתר לסחר עם עיראק עד ל-31 בדצמבר 2024.</ref><ref>[https://www.chamber.org.il/media/153710/%D7%94%D7%A8%D7%A9%D7%90%D7%94-%D7%9B%D7%9C%D7%9C%D7%99%D7%AA-%D7%9E%D7%A1%D7%97%D7%A8-%D7%A2%D7%9D-%D7%A2%D7%99%D7%A8%D7%A7.pdf הרשאה] משנת 2016</ref> 

חוק יסוד: הכנסת אינו מגדיר מהי "מדינת אויב", אף על פי שמושג זה מוזכר בו. על פי החוק, מי ששהה במדינת אויב שלא כדין במשך שבע שנים אינו יכול להגיש מועמדות לכנסת.

חוק למניעת הסתננות (עבירות ושיפוט) מונה מספר מדינות עוינות, ומקובל להתבסס עליו להגדרת "מדינת אויב" כאחת מהמדינות הרשומות בו: לבנון, סוריה, עיראק, תימן ואיראן. בחוק רשומות גם מצרים וירדן, שאתן חתמה ישראל הסכמי שלום ולכן אינן מדינות אויב.
בחוק רשומה גם סעודיה, אף שהצטמצמה העוינות שלה לישראל (מטוסי נוסעים ישראלים רשאים לטוס מעליה, וישנם קשרים לא רשמיים בינה לבין ישראל).

==קישורים חיצוניים==
* אלי דורון, ירון טיקוצקי, יואב הריס, [http://www.dt-law.co.il/articles.asp?ArticleID=1856 אויב או סוחר?], 10 בספטמבר 2013

== הערות שוליים ==

קטגוריה:חוק העונשין
קטגוריה:יחסים בין-לאומיים
איילנד רקורדס

איילנד רקורדס (באנגלית: Island Records; ידועה גם כאיילנד רקורדס גרופ או יוניברסל איילנד) היא חברת תקליטים אשר נוסדה על ידי כריס בלקוול בג'מייקה. החברה הייתה מבוססת בבריטניה במשך שנים רבות והיא כיום בבעלות יוניברסל מיוזיק גרופ. חברת איילנד רקורדס פועלת בתור חברת בת של דאף ג'אם ונחשבת כחברה עצמאית בבריטניה.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:חברות תקליטים
פעילות ביולוגית

בפרמקולוגיה, פעילות ביולוגית או פעילות פרמקולוגית, מתארת את השפעות הסמים על אורגניזמים.

כאשר סם מורכב מתערובת מסובכת, הפעילות הביולוגית נקבעת על פי המרכיב הפעיל או על ידי הפרמקופוריה של החומר, אך היא יכולה להשתנות על ידי השפעת התרכובות השונות בתערובת. פרמטר נוסף הקובע את פעילותו הביולוגית של החומר הוא המינון. נפוץ למדי שההשפעה של הסם משתנה בהתאם למינון, ולכן פעמים רבות ההשפעות יכולות להפוך מעוזרות להרסניות בלקיחת מינונים שונים.
הפעילות הביולוגית תלויה באופן קריטי בספיגה, בהובלה, במטבוליזם ובפליטה (בראשי תיבות ADME).

בעוד שהחומר נחשב פעיל ביולוגית כל עוד מבצע אינטראקציה או משפיע על רקמת התאים בגוף האדם, חומר הנחשב פעיל פרמקולוגית בדרך כלל מתאר חומר בעל השפעות חיוביות. הפעילות הביולוגית הנפוצה ביותר בטבע היא רעילות של חומר.

בתחום הביומינרליזציה, המונח "פעילות ביולוגית" לרוב מתאר יצירה של מאגרי סידן פוספט על שטח הפנים של אובייקטים הממוקמים בתמיסה המדמה נוזלי גוף (בופר עם ריכוז יונים הדומה לדם).

היקף הפעילות הביולוגית נמדד ביחידות בינלאומית.
==ראו גם==
*מבנה כימי

קטגוריה:פרמקולוגיה
קטגוריה:ביוכימיה
קטגוריה:טוקסיקולוגיה